–Այսօրվա Կառավարությունը՝ հանձինս վարչապետի, որոշակի շեշտադրում է արել, որը նախկինում չէր արվում, օրինակ՝ տնտեսական վիճակի հետ կապված քննադատությունները, որ, իրոք, հասել ենք մի կետի, որ պետք է ավելի լավ աշխատենք, որ պետք է թափահարենք հանրային կառավարման համակարգը և այլն։ Նվազագույն մակարդակն, այն է, որ պետք է բարձրաձայնել խնդիրը, վարչապետը դա արել է։ Այս խնդրի մասին շատ հաճույքով կբարձրաձայնեին նաև ընդդիմադիր ուժերն ու անկախ փորձագետները, այսինքն՝ վարչապետն իր շուրթերով բարձրաձայնեց այն, ինչ շատերը ցանկանում էին լսել։ Իրական գնահատելու համար պետք է հասկանանք, թե խոսքն ինչպես պետք է դառնա գործ, ինչը հեշտ չէ։ Թեպետ ներքին խոհանոցը չգիտեմ, բայց կարող եմ ենթադրել, որ վարչապետը շոկ է ապրել, քանի որ հրահանգելը բավական չէ, որպեսզի այդ ամբողջ համակարգը տեղից շարժվի։ Տարիներ շարունակ ստեղծվել էր մի կոմֆորտ կառավարման վիճակ, որի դեպքում ինչքան քիչ պատասխանատվություն վերցնենք և գործ անենք, այդքան էլ նվազ արդյունքների համար պատասխան կտանք, իսկ այս կառավարման համակարգը փոխելը շատ նվազ հարց է։ Ահա, այս դժվարության մասին ես չեմ լսում, թեպետ, դժվարությունը կա և կոնցեպցիա է պետք, բայց չեմ տեսնում։ Խնդիրն ախտորոշվել է, բայց թե ինչպես է լուծվելու՝ ես դեռ չեմ տեսնում։